
Относно: Проект на бюджет 2015 година
             Подготвеният проект за бюджет на Община Бургас за 2015 година е разработен при спазване на приетите от Министерски съвет основни допускания по отношение на данъчно-осигурителната политика, на базата на заложените в Закона за Държавния бюджет на Република България за 2015 година параметри (обнародван Държавен вестник брой 107/24.12.2014 година). Разработеният проект е в съответствие с разпоредбите на Закона за публичните финанси  (обнародван в Държавен вестник, брой 15/2013 година), Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на общинския бюджет (приета с Протокол № 28/2013 година). 
         Характеристиката на 2015 година се обуславя от няколко групи фактори:

· Външни – това е годината на местните избори: планиране на извънредни средства за обезщетения на изборни лица; необходимост от целенасочена превенция за преодоляване на последствията от бедствията; невъзможност за достъп до  капиталовия пазар за дългосрочни инвестиции (извън кредитирането за Европейски проекти) поради законови ограничения
· Нормативни – Закон за Държавния бюджет на Република България за 2015 година; промените в Закона за местните данъци и такси, включително нови срокове за въвеждане на измененията в основата за определяне на такса „Битови отпадъци“
· Европейски проекти – необходимост от значителен ресурс за собственото участие на Общината през последната година за плащания от програмен период 2007 – 2013 година; нерешен въпрос за начина на финансиране на ДДС по водните проекти

          През 2015 година отново няма реформи за финансова децентрализация и продължава недостатъчното финансиране на част от  делегираните дейности т.е. разходните стандарти изостават от реалната издръжка, особено в социалните услуги; липсва устойчив целеви публичен ресурс за поддръжка на  общинската пътна мрежа. Недостигът на финансовия ресурс се компенсира за сметка на собствените приходи.
         Новите моменти в Закона за Държавния бюджет на Република България за 2015 година са:
· От 01 януари 2015 година минималната работна заплата се увеличава без включване на съответния ресурс в стандарта за Общинска администрация

· Променя се редът за теглене на средства в брой от Общината – разрешава се само за плащания, при които не е възможно извършването им чрез  платежен превод
· Изравнителната субсидия има ръст спрямо 2014 година 

· Има ръст от 5% в размера на целевата субсидия за изграждане и основен ремонт на общинските пътища, а на целевата субсидия за капиталови разходи – с 11%

          Запазват се и регламенти от Закона за Държавния бюджет на Република България за 2014 година, както следва:

· Съгласно чл. 53, ал. 1-4 от Закона за Държавния бюджет на Република България за 2015 година разпределението на годишния размер на общата субсидия за делегираните от държавата дейности – 30:25:20:25; на целевата  субсидия за капиталови разходи (без тази за изграждане и основен ремонт на общински пътища) – 15:30:30:25; на общата изравнителна субсидия до 31 януари 50% и до 30 юни  останалите 50%; на средствата за зимно поддържане и снегопочистване – до 20 януари и до 30 октомври – 75:25
· Максималният размер на  присъдената издръжка е 80 лева (чл. 64 от Закона за Държавния бюджет на Република България)
· Освобождават се от наем бюджетни организации настанени съответно в сгради държавна или общинска собственост
          Рамката на проекта за бюджет за 2015 година е 317 969 490 лева, в това число:

Държавна отговорност                                                               70 747 056 лв.
Общинска отговорност                                                            100 222 434 лв.
Индикативен годишен разчет за

сметките от Европейския съюз                                              147 000 000 лв.
Приходи с държавен характер

             В изпълнение на чл. 50 от Закона за Държавния бюджет на Република България за 2015 година  са определени бюджетни взаимоотношения с Републиканския бюджет като субсидии в размер на  64 996,3 хил. лева при 62 421,3 хил. лева  за предходната 2014 година. Спрямо разчетената със Закона за Държавния бюджет на Република България за 2014 година обща субсидия в настоящия  разчет е увеличена с 2 575 хил. лева. Принципно увеличението в размерите на стандартите спрямо 2014 година е само за  покриване на ръста в минималната работна заплата, като основното увеличение на стандартите е в образованието.  При разработване на проектобюджета средствата за финансиране на делегираните от държавата дейности са определени по функции и параграфи съгласно  Единния  бюджетен класификатор в размери не       по-малко от предвидените със  Закона за Държавния бюджет на Република България за 2015 година.
             Преходният остатък „Държавна отговорност”  е       5 544 666 лева.

Същият е  разпределен по функции, както следва:

· Функция „Общи държавни служби”

Група А/ Изпълнителни и законодателни органи                   50 000 лв.

·  Функция „Отбрана и сигурност”                                           175 729 лв.

· Функция „Образование”                                                       2 491 581 лв.
· Функция „Здравеопазване”                                                     114 050 лв.

· Функция „Социално осигуряване, подпомагане 

          и грижи”                                                                                      93 861 лв.

· Функция „Култура”                                                                     2 495 лв.

· Капиталова програма                                                            2 616 950 лв.

Приходи с общински характер

             Собствените приходи са планирани съобразно нормативните актове, свързани с определянето на размера на местните данъци и такси.  При определяне прогнозния размер на приходите е използван консервативния реалистичен подход.

             В §90-00 Приватизация(+)  съгласно Единния бюджетен класификатор за 2015 година планираните приходи от приватизация са в размер на 1 000,00 хил. лева. 
             Съгласно чл. 45, ал. 1 от Закона за публичните финанси в структурата на общинския бюджет е включен  §45-00 Помощи и дарения от страната - 800 хил. лева. Постъпленията от трансферите по международните програми са намерили отражение в §47-43  Получени чрез нефинансови предприятия текущи трансфери по международни програми – 400 хил. лева. 
             В края на 2014 година не се получиха верифицираните разходи по оперативните програми, което доведе до необходимостта от използването на собствен финансов ресурс. Този приход е намерил отражение в §76-00 Временни безлихвени заеми между бюджети и сметки за средствата от Европейския съюз – 4 867,8  хил. лева. 
             Подходът при изготвянето на прогнозата за постъпленията от местни данъци е идентичен с 2014 година, формиран е на база определените ставки на местните данъци и очакваната събираемост на задълженията за текущата година и на несъбраните от минали години. Размерът на данъка върху превозните средства се определя от Общината въз основа на данни от Регистъра на пътните превозни средства, поддържан от Министерство на вътрешните работи и се съобщава на данъчно задълженото лице. Данните от Регистъра се предоставят от Министерство на финансите на Общината ежедневно – чрез изградена и функционираща автоматизирана връзка между Министерство на финансите и софтуерния продукт за администриране на местните данъци и  такси за обмен на данните от Регистъра на пътните превозни средства, поддържан от Министерство на вътрешните работи или ежемесечно на електронен носител. Електрическите автомобили, мотоциклетите и мотопедите  се освобождават от данък. 
            Приходите от такса битови отпадъци са планирани на база определения от Общинския съвет размер. Размерът на планираните постъпления от тази такса е обвързан с разходите за дейностите „Чистота”, а отчисленията по чл. 60 и чл. 64 от Закона за управление на отпадъците са включени в §93-39 Друго финансиране – операции с пасиви(+/-). Предстои приемането на наредба от Министъра на околната среда и водите, за определяне на реда и начина за изчисляване на обезпеченията и отчисленията, изисквани при депониране на отпадъци. Размерът на отчисленията за 2015 година е 28 лв./т.
           Приходите от такси за ползване на детски заведения и социални услуги са съобразени с тенденцията на натуралните показатели (ползватели на   услугата).
           Приходите от „технически” и „административни” услуги са заложени на база исторически анализ за предоставените услуги.

           Приходите и разходите от собственост са разработени на база годишната програма за управление на общинската собственост.

           Законът за публичните финанси прие като трайна норма постъпленията от продажба на общински нефинансови активи да се разходват само за основен и текущ ремонт на социалната и техническа инфраструктура, както и за погасяване на ползвани  заеми за финансиране на проекти на социалната и техническа инфраструктура. Приходите от приватизация могат да се разходват само за придобиване и основен ремонт на дълготрайни активи, за разходи, свързани с приватизационния процес, както и за погасяване на ползвани заеми за финансиране на проекти в социалната и техническа инфраструктура.
             Разчетите за сметките за средствата от Европейския съюз при проектобюджета имат индикативен характер, т.е. съдържат информация по основните показатели на чл.14, ал.1 от Закона за публичните финанси (приходи, разходи, трансфери).

Взаимоотношения с Централния бюджет

            Тук е планирана определената с чл. 50 от Закона за Държавния бюджет на Република България за 2015 година целева субсидия за капиталови разходи в размер на  1 132,2 хил. лева в т. ч.  176,1 хил. лева за изграждане и основен ремонт на общински пътища.

Трансфери за местни дейности, в това число:

· Обща изравнителна субсидия 1 387,6 хил. лева

· За зимно поддържане и снегопочистване на общински пътища        65,1 хил.лв.

           На основание чл. 5, ал. 2 от Закона за закрила и развитие на културата за 2015 година са планирани  300 хил. лева, които ще бъдат предоставени на културните институти, както следва: ДТ ”Адриана Будевска” – 130 хил. лева; Държавен куклен театър – 30 хил. лева; Държавна опера Бургас – 140 хил. лева.
          Преходния остатък  „Общинска отговорност” в размер на 4 475 221 лева е разпределен по функции, както следва: 

· Капиталова програма                                                               912 229 лв.
· Функция „Общи държавни служби”                                      382 365 лв.
· Функция „Образование”                                                            11 383 лв.
· Функция „Здравеопазване“                                                         3 100 лв.

· Функция „Жилищно строителство,

благоустрояване, комунално стопанство и опазване

на околната среда”

 Група А/ „Жилищно строителство,

благоустрояване, комунално стопанство ” 
          „Изграждане, ремонт и поддръжка на уличната 

         мрежа „                                                                                     3 078 074 лв.
· Функция „Почивно дело, култура и 
религиозни дейности”

          Група В / „Култура”                                                                   66 950 лв.
· Дофинансиране на държавни дейности в т.ч.:
         Регионален Бургаски музей                                                        15 406 лв.

         ОУ „Васил Левски“ Българово                                                     5 714 лв.

Разходи за делегирани от държавата дейности 
          Планирането на разходите за делегираните от държавата дейности се извършва на база на показателите, определени в Закона за Държавния бюджет на Република България  за 2015 година. Разходите се планират в съответствие с изискванията и определените натурални и стойностни показатели в РМС 633 на Министерски съвет от 2014  година, изменено с РМС 801 на Министерски съвет от 2014 година. Съобразени са с нормативните изисквания относно делегираните от държавата  отговорности и указания на Министерство на финансите.
· Функция „Общи държавни служби”

          Средствата за заплати и осигуровки за дейност „Общинска администрация” са разработени в рамките на определените с Приложение № 7 към чл. 51 от Закона за Държавния бюджет на Република България  за 2015 година. Разчетените средства за възнаграждения за 2015 година са в размер на 3 859,3 хил. лева. В стандарта не е намерило отражение увеличението на минималната работна заплата от 01.01.2015 година и от 01.07.2015 година.
· Функция „Отбрана и сигурност”

          Разпределението на средствата по функцията е съгласно действащите нормативни актове. През 2015 година за ”Отбрана и сигурност” ще бъдат разпределени  336,8  хил. лева. Техният размер е с 0,54 % повече от разчетените 335 хил. лева  през 2014 година. Предвидени са средства за материално стимулиране на обществените възпитатели съгласно чл. 40 от Закона за борба с противообществените прояви на малолетни и непълнолетни, за издръжка на местната комисия – издръжка на центровете за социална превенция и консултативни кабинети, вешествена издръжка на Детски педагогически стаи и за Районни  полицейски инспектори – 153,7 хил. лева.

           Планирани са средства за заплати, осигуровки и издръжка на Местната комисия за борба с трафика на хора – 10,8 хил. лева и на Областния съвет  за наркотични вещества – 54,5 хил. лева. Разчетени са средства за възнаграждения, осигурителни вноски и издръжка на Пунктове за управление – ПМС №351 на Министерски съвет и на денонощни оперативни дежурни съгласно ПМС №212/1993 година – 87,9 хил. лева.
Предвидени са средства за  Офиси за военен отчет и Дейности по плана за защита при бедствия  – 30 хил. лева.
· Функция „Образование”

          Всички училища и  детски заведения в Община Бургас  в системата на Народната просвета прилагат система на делегирани бюджети. През тази година делегираните от държавата дейности по образование ще бъдат обезпечени със средства в размер на 53 695,3 хил. лева. Това е с 3,98% повече от 2014 година, когато разходните стандарти във функция „Образование” бяха в размер на  51 639,8 хил. лева.
           В Приложение № 1.1 към докладната записка е разпределен общия бюджет на всяко учебно и детско заведение по единните разходни стандарти на база брой ученици и деца.

          След утвърждаване на формулите бюджетът на функция „Образование” ще бъде преразпределен съгласно нормативните актове и Указанията на Министерство на финансите за съставянето на бюджета за 2015 година.

          В единните разходни стандарти по образование не се  включват средствата за стипендии на учениците, за учебници и учебни помагала за децата от подготвителните групи и за учениците до VII  клас, за закрила на децата с изявени дарби, за безплатния превоз на учениците до 16 – годишна възраст, за компенсиране на част от транспортните разходи  на  педагогическия персонал, за финансиране на  здравни кабинети в училища и детски градини, за спорт за всички.
· Функция „Здравеопазване”

          Тук са планирани средствата за заплати, осигуровки на персонала, други възнаграждения и  средства за издръжка по Закона за здравословни и безопасни условия на труд (ЗЗБУТ) в детските ясли и медицинския персонал в учебни и детски заведения. Планирането на броя на местата в детските ясли и детските кухни е в съответствие с чл.6 от Наредба №26/2008 година за устройството и дейността на детските ясли и здравните изисквания към тях. Във функция „Здравеопазване” са планирани съгласно изискванията на единния разходен стандарт средствата за заплати, други възнаграждения, осигурителни вноски и издръжка на здравните кабинети, както и средствата за възнаграждения и осигуровки на медиатори. Като цяло функция „Здравеопазване” ще бъде обезпечена със средства в размер на  3 893,5 хил. лева. На фона на разпределените през 2014 година 3589,1 хил. лева стандартите в тази функция са увеличени с 8,5%. 

           Новият момент при финансирането са новите стандарти за здравните кабинети. За здравните кабинети в детските заведения се определя съответно по-голям стандарт за общините с до 40 деца и по-малък с над 40 деца. За кабинетите в училищата стандартите са съответно за общини  с до и с  над 250 ученика.  Отразени са промените в броя на децата и учениците. Увеличени са стандартите на яслена група към ОДЗ, детска кухня и здравни медиатори. Стандартът на детска ясла е увеличен с 10%
· Функция „Социално осигуряване, подпомагане и грижи”

          Единните разходни стандарти тук са увеличени с приблизително 3 %. Планирани са средства, разчетени по единни стандарти в размер на   1 773,1 хил. лева. През 2014 година средствата за финансиране на делегираните от държавата дейности за социални услуги за били 1 723,2 хил. лева.

          Общината финансира три защитени жилища - 190,6 хил лева; Дом за стари хора – 202,5 хил. лева; Центрове за социална рехабилитация и интеграция; Център за обществена подкрепа; Център за работа с деца на улицата; Центрове за настаняване от семеен тип; Дневен център за деца с увреждания; Дневен център за възрастни хора с увреждания; Кризисен център – 69,2 хил. лева. Разчетени са допълнителни средства с източник общински приходи в размер на 303 хил. лева, в т.ч. за дофинансиране на издръжката на  Центрове за настаняване от семеен тип – 213 хил. лева; на Защитено жилище за хора с умствена изостаналост – 20 хил. лева; на Защитено жилище за лица с психични разстройства – 15 хил. лева.; Центрове за временно настаняване – 32 хил. лева.; Защитено жилище –      8 хил. лева; Дом за стари хора – 15 хил. лева.
· Функция „Култура”

          Като делегирани държавни дейности тук се планират заплатите, осигурителните вноски и издръжката по държавни стандарти на Регионална библиотека, Регионален музей и Художествена галерия. През тази година за осъществяване на тяхната дейност ще бъдат разпределени 1 438,2 хил. лева. За сведение през миналата 2014  година в тази функия са били разчетени средства за финансиране в размер на 1 281,3 хил. лева. Увеличението е 12,2%, но въпреки това единните разходни стандарти се оказват недостатъчни. Ето защо се налага необходимостта от допълнителен финансов ресурс, който е осигурен в настоящия проект от собствени приходи.

          Разчетени са допълнителни собствени бюджетни средства на Регионална библиотека – 22 хил. лева; Художествена галерия – 30 хил. лева; Регионален музей – 100 хил. лева; 

          Въвежда се допълващ стандарт за  закрити площи за музеи и художествени галерии с регионален характер. Увеличен е стандартът за читалищата от 6 400 лева за 2014 година на  6 940 лева . Завишени са натуралните показатели в музея, библиотеката и читалищата.

Разходи за общински дейности

          Финансовият ресурс за обезпечаване на тези разходи са  общинските данъчни и неданъчни приходи, трансферите за капиталови разходи, обща изравнителна субсидия и преходния остатък от общинските приходи.
· Функция „Общи държавни служби”

          За издръжка на общинската администрация са планирани   10 379,0 хил. лева, Планирани са 5 686,5 хил. лева помощи за намаление цените за карти на пенсионери, ученици, студенти; 120 хил. лева за други помощи; 
          Разчетени са също така и  средства за данъци  по актувани общински имоти; тук се планират и средства за веществена издръжка на кметствата на самостоятелен бюджет.

          За дейността на Общинския съвет са планирани средства за заплати, осигуровки, други възнаграждения и издръжка в размер на  814,8  хил. лева.
· Функция „Отбрана и сигурност”
          Във връзка с подписан договор №24-00-2366/1/12.01.2015 година между Общината и Областна дирекция на Министерство на вътрешните работи са планирани  180 хил. лева за полицейския състав на звеното определено за охрана; Областно управление „Пожарна безопасност и защита на населението“ -  3 хил.лева;  Специализирано полицейско управление Жандармерия – 3 хил. лева ; за обезпечаване разходите на Наблюдателната комисия по чл. 171, ал. 4 от Закона за изпълнение на наказанията и задържането под стража са предвидени 4 хил. лева.

· Функция „Образование”

          Издръжката на целодневните детски градини и обединените детски заведения е разчетена при среден стандарт 843 лева за едно дете за всяко заведение, съобразно броя на групите. Във връзка с въвеждането на задължителна подготовка на децата на 5 години се въвежда допълнителен стандарт в размер на 200 лева за дофинансиране с общински приходи. Размерът на планираната издръжка е 4 383,4 хил. лева. Няма просрочени задължения, което ще се отрази благоприятно при реализация на бюджета. Като общинска отговорност се финансират Обединени детски комплекси –99,2 хил. лева и „Други дейности на образованието“ – 254 хил. лева. В „Други дейности по образованието” се планират средства за общински празничен и спортен календар, юбилеи на учебни и детски заведения.
· Функция „Здравеопазване”

          Издръжката на детските ясли, Детска млечна кухня и медицинския персонал в учебни и детски заведения е  815,6 хил. лева, в т.ч. 350 хил. лева е от реализирана продукция на Детска млечна кухня, заложени както в приходната, така и в разходната част на бюджета. С 200 хил. лева е дофинансирана дейността на  Детска  млечна кухня.

          На основание чл. 100, ал. 2 от Закона за лечебните заведения се предвижда субсидия на Болница за белодробни болести – 55 хил. лева.

Във връзка с приета нова методика за финансиране на центровете за кожно - венерически  заболявания, определените стандарти са недостатъчни за нормалното функциониране на Център за кожно-венерически заболявания Бургас ЕООД. Необходимо е да се осъществи дофинансиране на центъра до сключване на договор с НЗОК за извършване на лечебни дейности по кожно-венерически заболявания с МБАЛ – Бургас, в структурата на която се открива такова отделение, което следва да поеме обслужването на пациентите. Необходимият финансов ресурс от   65 хил. лева е осигурен за сметка  на собствени приходи.

          За подпомагане на млади семейства – „ин витро” са разчетени в проекта  120 хил. лева. За превенция ХИВ, СПИН, ECAD (Европейски градове срещу наркотиците) са заложени средства в размер на 25 хил. лева.

Във връзка с това през 2015 година са поставени следните цели:

· Специфична цел 1 -  „По-високо качество и интензитет на превенцията на ХИВ/СПИН сред младите хора във и извън училищна среда”

· Специфична цел 2 – „Създаване и надграждане на знания за сексуално здраве и  ХИВ/СПИН”
· Специфична цел 3 – „По-добро качество и равнопоставен достъп на социални групи до здравни услуги”

           Дофинансираме  дейността на Звено „Спортна медицина“, разкрито в структурата на „Медицински център 3 – Бургас“ ЕООД на основание    чл. 100, ал. 1 и ал. 2, т. 4 от Закона за лечебните заведения с 40 хил. лева.
· Функция „Социално осигуряване, подпомагане и грижи”

          Тук са планирани бюджетни средства за фонд работна заплата, осигуровки и издръжка на Домашен социален патронаж – 1 327,8 хил. лева.                          През 2015  година Община Бургас работи по следните национални и оперативни програми с цел насърчаване на заетостта – НП „Старт на кариерата”, „Национална програма за заетост и обучение на хора с трайни увреждания”,  „Програма за отработване на определен брой дни за извършване на обществено-полезна дейност от безработни лица”, проект „И аз имам семейство”, проект „Подкрепа за достоен живот”, Проект „Подкрепа за заетост”, Регионална програма по условията на Закона за насърчаване на заетостта и други. Работните места са субсидирани от Националния бюджет или Европейския социален фонд, но не се финансират задължителните по съответното законодателство ангажименти и Община Бургас е задължена като работодател да осигурява работно облекло, лични предпазни средства, обслужване от фирми по трудова медицина,  сключване на застраховка „Злополука” и възстановяване на транспортните разходи на личните асистенти.  
          По изброените програми и проекти Община Бургас е сключила или предстои да сключи трудови договори с общо 170 лица. Въпреки, че работните места са субсидирани съответно от държавния бюджет и от Европейския социален фонд, съгласно условията на посочените програми и проекти не се финансира възстановяване на транспортни разходи на личните асистенти, свързани с обгрижването  на потребителите на предоставените социални услуги, както и задължителните по националното законодателство ангажименти на Община Бургас.

          Лицата, полагащи общественополезен труд са 151 с тенденция за увеличаване на броя им. Съгласно Закона за социално подпомагане и правилника за прилагането му, Община Бургас следва да осигури работа и да сключи договор със застрахователна компания за осигуряване на застраховка „Злополука“ на лицата, отработващи общественополезен труд, тъй като те нямат сключени трудови договори  и при евентуално възникване на инцидент нямат право на обезщетение за временна нетрудоспособност.
          Заложените суми за работно облекло, пътни разходи, инвентар и други в размер на 30 хил. лева са за сметка на собствените приходи. За общинско социално предприятие  „Морски знаци” е осигурен финансов ресурс в размер на 226,4 хил. лева.
· Функция „Жилищно строителство, БКС, опазване на околната среда”          
             Във функцията се планират и отчитат средства за улично осветление, поддържане на чистотата, озеленяване, опазване на околната 
среда, ремонт и поддържане на пътища и улици -  всичко 30 672,8 хил. лева. От 01.01.2015 г., във връзка с Ваше решение започва да функционира ОП „Чистота ЕКО“ с разчетен бюджет в размер на 1 704,4 хил.лева.   

· Функция „Почивно дело, култура, религиозни дейности”

          Разчетени са средства за заплати, осигуровки и издръжка на           ОП „Летен театър, фестивали и концерти”, Младежки културен център“, сп. „Море”, къща-музей „Петя Дубарова”, ансамбъл „Странджа”,             КЦ ”Казино” и ОЕ ”Охлюва” – 2 407,2 хил. лева.
         ОП “Летен театър, фестивали и концерти“ през 2015 година ще стопанисва интерактивен атракцион „Подземният град“. Местоположението на атракциона е историческото ядро на Морската градина. Той ще е изцяло изграден в градска среда в бившите бомбоубежища . Предвидено е в атракциона да функционират 21 зали, започващи от Сътворението /зала 1/ и разказващи историята на Бургас, както и неговото съвремие – зала 2 – Черно море, Бургаският залив, зала 3 – Via Pontica – птиците от езерата, зала 4 – Траките, зала 5 и 6 – Пристанището – Емпориум, зала 7  - потънал кораб, зала 8 – Акве Калиде – термите,  зала 10 – На рибарската лодка „Сеферка“, зала 11 – Галерия „Тъмно“, галерия 12 – Полет над Бургас, галерия 13 – Фарът на остров „Света Анастасия“, зала 14 – Параходът „Бургас“, зала 15 – Велорикша в Бургас, зала 16 – Ключът на „Подземния град“, зала 17 – Енциклопедия Бургас и морето, зала 18 - улица „Александровска“, площад „Тройката“ и сладкарница „Малина“, зала 19 – Убежището, зала 20 – Аз рисувам Бургас и морето, зала 21 – Зала на водата. Някои от залите ще бъдат с интерактивен, а други с пасивен декор.
           По дейност „Други дейности на културата” са планирани заплати, осигуровки и издръжка – 814,8 хил. лева. Издръжката включва и обезпечаване на културната програма на Общината. Бюджетът на            ОП „Туризъм” е 1 303,4  хил. лева. От 2015 година предприятието ще стопанисва и  Културен център Аква Калиде. 

          На основание чл. 59, ал. 2 и чл. 62, ал. 1, т. 7  от Закона за физическото възпитание и спорта са планирани бюджетни средства за общински спортни мероприятия и субсидии за лицензирани спортни клубове, награди и други – 1 548 хил. лева. Увеличението на финансовите средства през 2015 година е свързано с избирането на град Бургас за Европейски град на спорта. В Брюксел официално беше обявен Бургас за Европейски град на спорта през 2015 година на големия годишен форум на ACES Europe – Асоциация на Европейските столици и градове на спорта, която работи в тясно сътрудничество с Европейската комисия. В бюджета за спорта през 2015 година  946  хил. лева са пряка субсидия за клубовете, а  602 хил. лева са за финансиране на местни и национални спортни мероприятия, включени в календара на Общината. С цел стимулиране развитието на детско-юношеския спорт в града, Общината приоритетно  подпомага клубове работещи целенасочено с деца и юноши в СНЦ ФК „Нефтохимик Бургас 1962”, ДЮШ „Черноморец” Бургас и ДЮШ ПФК „Бургас”. 

            Тази година ще е най-наситената със спортни събития година в историята на Бургас. Спортните мероприятия ще надхвърлят над 90 прояви. Бургас ще бъде домакин на няколко престижни прояви: Европейско първенство по футбол за младежи до 17 година, Европейско първенство по  ветроходство за младежи клас 420 и клас 470, Европейска купа по Триатлон, Балканско първенство по Ушу, Балкански Параолимпийски шампионат за хора с увреждания, Международен турнир по борба Бургаска слава „Станчев – Гарджев”, Международно състезание по Дуатлон, Международна кинеложка изложба, Световна купа по ММА, Източно – Европейски шампионат по шахмат и други. Всички спортни събития през 2015 година ще бъдат под мотото „Бургас Европейски град на спорта”.
            За първи път в бюджета на спорта се отпускат финансови средства в размер на 60 хил. лева за рекламни и информационни материали. Целта на Общината в тази насока е да привлечем още по-голям брой международни състезатели и гости, както и да кандидатстваме за домакинство на по-мащабни спортни прояви.

             През 2015 година са заложени и средства в размер на 30 хил. лева за участие на бургаски състезатели на Олимпийски, Световни и Европейски първенства, което е с 10 хил. лева повече от предходната година.
· Функция „Икономически дейности и услуги”

          От тази функция се финансират заплатите, осигуровките и издръжката на ОП  „Общински имоти” – 2 580,8 хил. лева, ОП „Спортни имоти” – 2 892,5  хил. лева, членски внос на  нестопански организации – 170 хил. лева, Приют за безстопанствени животни по план – сметка     142,3 хил. лева. За финансово обезпечаване дейността на предприятието ОП „Транспорт” е планиран бюджет в размер на 2 169,1 хил. лева. Към функцията са планирани заплати, осигуровки и издръжка на омбудсмана и трима сътрудници – 68,8 хил. лева съгласно Правилника за работата им, приет от Общинския съвет.

          Предвиденото финансиране на НПО в Бюджет 2015 година е 348 хил. лева.
          Община Бургас подпомага финансово дейността на юридически лица с нестопанска цел, съюзи, организации, клубове на пенсионери, хора с  физически и сетивни увреждания и други нуждаещи се целеви групи.

Експерти осъществяват непрекъснат диалог с всички юридически лица с нестопанска цел, оказват професионална, методическа, консултативна и техническа помощ на всички организации.

          Дейности: подпомагат изпълнението на публичните политики в социалната сфера, образование, култура, екология и спорт на базата на установени приоритети и нужди.

          Средствата се предоставят за:

· Дейности, подпомагащи работата на организацията;

· Дейности, свързани с придобиване на умения, свързани с интеграцията и социалното включване;

· Дейности, свързани с развитието на културата и изкуството;

· Дейности, свързани с физическата активност и масовия спорт;

· Дейности, свързани с образование, профилактика, повишаване на здравната, образователната и социалната култура.
· Финансирането се осъществява след сключване на договори между

Община Бургас и съответните организации. Финансовите преводи са на два транша, като 50% от сумата се предоставят в срок от 30 работни дни, считано от датата на сключване на договора, а остатъка от сумата, в срок до 25 работни дни, считано от датата на одобряване на отчета за първия транш.

          След изразходване на средствата сдруженията се задължават да предоставят на Община Бургас за проверка и одобрение отчет, ведно с копия на  първичните счетоводни документи, осигуряващи възможност за контрол на начина на използване на целевото подпомагане.

Нови:

1. Сдружение с нестопанска цел „Лъч Надежда” Бургас е  юридическо лице с нестопанска цел за осъществяване на дейност в обществена полза. Решение на БОС от 14.04.2014 година по ф.д. №19/2014 година сдружението е вписано в Централния регистър  към Министерство на правосъдието.  В  сдружението членуват  родители на  девойки и младежи с интелектуални увреждания и различна степен на умствена изостаналост. То предоставя социални услуги за младежи с увреждания в „Дневен център за хора  с увреждания”, за което има издадено Удостоверение от Агенцията за социално подпомагане, град София.
2. СНЦ „Младежка доброволческа мрежа” е юридическо лице с  нестопанска   цел, осъществяващо дейност в   обществена полза. Решение на БОС от 11.02.2014 година по ф.д. №13/2014 година сдружението е вписано в Централния регистър към Министерство на правосъдието. То ще работи за изграждане на благоприятна среда за развитие на доброволческата дейност, насърчаване мобилността на младите хора и доброволците, повишаване на обществена осведоменост за значимостта и ползите от доброволчеството, неформално образование, укрепване на солидарността между поколенията и др. 
            Юридически лица с нестопанска цел, осъществяващи социални услуги с помощта на финансиране от общински бюджет са:

· Български червен кръст – работят по проект „Обществена трапезария”
· Каритас София – офис Бургас, осъществяват мобилна грижа за бездомни хора и Дневен център за стари хора

· Сдружение „Ранна интервенция на деца в риск”, работят по проект  Дневен център за деца с увреждания

· Сдружение „Зорница” – Дневен център за възрастни хора с увреждания

· Сдружение „Социален център Бургас” – за дейности по творческа работилница

· Устойчивост по партньорски проект – лична асистенция на лица с увреждания, за ползване на услугата „Социален асистент” по системата „Личен бюджет за асистенция”, проект „Ново начало”.
Капиталови разходи

          За капиталови разходи на Община Бургас за 2015година са предвидени средства в размер на 178 635,9 хил. лева. В т.ч. бюджетни средства 14 885,3 хил. лева; средства по оперативни програми – 147 000 хил. лева; Банков кредит – 15 618,4 хил. лева; субсидия Републикански бюджет – 1 132,2 хил. лева.
          Планираните капиталови разходи от собствени бюджетни средства са        14 885,3 хил. лева в т.ч. от преходен остатък на дейности – общинска отговорност -  912,2 хил.  лева и държавна отговорност – 2 616,9 хил. лева.

Разпределенията по обекти, функции и параграфи са включени в разчета за финансиране на капиталови разходи за 2015 година.
  Предвид гореизложеното и на основание чл. 94 от Закона за публичните финанси, чл. 52, ал. 1 и чл. 21, ал. 1, т. 6 във връзка с чл. 27, ал. 4 и ал. 5 от ЗМСА, предлагам на Общинския съвет да вземе следните
Р  Е  Ш  Е  Н  И  Я :
1.1. Приема бюджета на Община Бургас за 2015 година, както следва: 
По приходите:                                                            317 969 490 лв.
Държавни приходи
В това число:

· Обща субсидия за делегирани от държавата 
дейности по чл.50 от Закона за Държавния 
бюджет на Република България за 2015 година         64 996 263 лв.
· Собствени приходи държавноделегирани
дейности                                                                              206 127 лв.

· Преходен остатък по дейности държавна

отговорност                                                                      5 544 666 лв.

Всичко държавни приходи:                70 747 056 лв.
Общински приходи
В това число:

· Данъчни приходи                                                      31 061 000 лв.

· Неданъчни приходи                                                  46 622 600 лв.

· Трансфер за местни дейности – обща 

изравнителна субсидия и зимно поддържане

републиканска пътна мрежа                                           1 452 700 лв.
· Целева субсидия от Републиканския

бюджет за капиталови разходи                                      1 132 200 лв.

· Предоставени трансфери                                            1 916 030 лв.

· Банков заем                                                                15 618 362 лв.

· Погасяване дългосрочен заем                                   -6 213 402 лв.

· Друго финансиране                                                   -2 196 000 лв.

· Преходен остатък от общински дейности                4 475 221 лв.

· Временни безлихвени заеми между

бюджетни и извънбюджетни сметки                             5 653 723 лв.

· Приходи от приватизация                                          1 000 000 лв.
· Предоставена временна финансова  

помощ                                                                                - 300 000 лв.
                  Всичко общински приходи:                  100 222 434 лв.
Индикативен годишен разчет за сметките

от Европейския съюз                                                147 000 000 лв.

По разходите:                                                             317 969 490 лв.

В това число:

· За дейности държавна отговорност                         70 747 056 лв.

· За общински дейности                                            100 222 434 лв.

Индикативен годишен разчет за 

сметките от Европейския съюз                             147 000  000 лв.
1.2. Одобрява разпределение на преходния остатък от 2014 г. в размер на 10 019 887 лева съгласно Приложение №4
· за държавна отговорност                                            5 544 666 лв.
· за общински отговорност                                           4 475 221 лв.
2.1. Утвърждава капиталовата програма, в т.ч. разпределението на средствата от целева субсидия, съгласно чл. 50 от Закона за 

Държавния бюджет на Република България за 2015 година за:
· Обект №893 Продължение ул.“Янко Комитов“

към улица „Струга“                                                            646 100 лв.

· Обект №2101 Довеждаща улица с инфраструктура

  до Рибарско пристанище в квартал Сарафово               310 000 лв.
·  Нов обект   Рехабилитация на общински път
Банево - Изворище                                                             176 100 лв.
.                                                             Всичко:              1 132 200 лв.
2.2. Утвърждава поименен списък на обектите, които се финансират чрез §40-00 “Постъпления от продажба на общински нефинансови активи“ в размер на 4 250 000 лв.
3. Утвърждава индикативен годишен разчет за сметки от Европейския съюз, както следва:

 ( в лева)

                                                     Приходи                   Разходи

                                                         147 000 000              147 000 000 
4. На основание чл. 125, ал. 1 от Закона за публичните финанси Общинския съвет дава правомощия на Кмета да извършва компенсирани промени, както следва:

4.1. в частта за делегираните от държавата дейности – между утвърдените показатели за разходите в рамките на една дейност, с  изключение на дейностите на делегиран бюджет, при условие, че не се нарушават стандартите за делегираните от държавата дейности и няма просрочени задължения в съответната делегирана дейност;
4.2. в частта за местните дейности – между утвърдените разходи в 

рамките на една дейност или от една дейност в друга, без да изменя общия размер на разходите;

4.3. в изпълнение на правомощията си по т. 4 Кметът издава заповеди;

5. Възлага на Кмета на Общината да отразява служебно промените по общинския бюджет с размера на постъпилите и разходвани средства от дарения и спонсорства в съответствие с волята на дарителя /спонсора.
6. Одобрява максималният размер на новите задължения, които възникват текущо да е в рамките на одобрения бюджет.

7. Максималният размер на поетите ангажименти през 2015 година е 122 168 098 лева, които подлежат на реализиране частично през 2015 година.

8. Приема следните лимити за разходи:

8.1. на основание  чл. 41, ал. 2   от ПМС  №8/16.01.2015 година за изпълнение на Държавния бюджет на Република България за 2015 година са определени средства за социално-битово и културно обслужване в размер на 3 % от начислените трудови  възнаграждения;
8.2. представителни разходи на Кмета в размер на 50 000 лева;
8.3. представителни разходи за председателя на Общинския съвет в размер на 10 000 лева;
9. На основание чл. 134 от Търговския закон и в изпълнение на протокол №51/21.07.2011 година предоставя на „Чистота” ЕООД безлихвена парична вноска в размер на 300 000 лева със срок за връщане 5 години за изкупуване на дяловете на „Бургас Шеле Екосервиз”.
10. Утвърждава съгласно чл. 5, ал. 2 от Закона за закрила и развитие на културата разчетените субсидии на културните институти в размер на 300 000 лева, в т.ч. за ДТ ”Адриана Будевска” – 130 000 лева, Куклен театър – 30 000 лева и Държавна опера Бургас – 140 000 лева.

11. Утвърждава съгласно чл. 40(1), т. 1 от ПМС № 8/16.01.2015 година за изпълнение на Държавния бюджет за 2015 година списъци съгласно длъжностните им  задължения на лицата, които имат право на транспортни разходи по вътрешноградския транспорт.
12. На основание чл. 40, ал. 1, т. 2 от ПМС № 8/16.01.2015 година одобрява 90% от действителните транспортни разходи на длъжностите и лицата за дейности местна отговорност, пътуващи от местоживеене до месторабота и обратно. 
13.1. Одобрява бюджетна сметка на Детска млечна кухня за 2015 година за реализирани приходи от стопанска дейност.
13.2. Одобрява план – сметка по Закона за опазване на околната среда. 
14.1. Одобрява субсидии за спортни клубове и субсидии за престижни бургаски клубове съгласно чл. 62, ал. 1, т. 7 от Закона за физическото възпитание и спорта в размер на  877 000 лева. 
14.2. Одобрява сумата от 18 000 лева за субсидиране на спортни клубове за хора с увреждания.
14.3. Одобрява сумата от 51 000 лева за субсидиране на аматьорски футболни клубове.
14.4. Одобрява сумата от 487 000 лева за финансиране на местни и национални спортни мероприятия и прояви.
14.5. Одобрява сумата от 115 000 лева за други дейности в областта на спорта.
15. Одобрява субсидии на нестопански организации в размер на 348 000 лева.
16. Одобрява сумата от 6 213 402 лева за обслужване на общинския дълг.
17. Одобрява сума в размер на 5 686 516 лева за помощи по решение на Общински съвет, в т.ч.:
· за карти на правоимащи (пенсионери, инвалиди и други)
                                                                                           5 566 516 лв.

· други помощи по решение на Общински съвет          120 000 лв.

18. Одобрява стандарти за издръжка в детските заведения на едно дете, както следва:

· за дете в нощуваща група                                                     910 лв.

· за дете в детска градина с 3 и под 3 групи                         860 лв.

· за дете в детска градина с над 3 групи                                840 лв.

· за дете със специални образователни потребности           910 лв.

· за дете на 5-6 годишна възраст                                            200 лв.

19. Утвърждава субсидия за второстепенните разпоредители в сферата на образованието за дейности общинска отговорност     90 на сто от одобрените им с общинския бюджет за 2015 година, като останалите 10 на сто се предоставят през четвъртото тримесечие при доказана финансова необходимост.

20. Дава съгласие за работно облекло на служителите от общинска администрация по трудови правоотношения да се осигурят средства, съгласно КТД при финансова възможност в рамките на бюджет 2015 година, а на останалите звена на самостоятелни бюджетни сметки средствата, предвидени по бюджетите им за 2015 година.

21. Одобрява извършването на разходите до размера на фактическите, съгласно чл. 8, ал. 3 от Закона за местните данъци и такси, в т.ч. ЦДГ, Детска млечна кухня, Домашен социален патронаж, сп.”Море”, Младежки културен център и други за сметка на останалите местни приходи.

22. Одобрява сумата от 120 000   лева за финансово подпомагане на двойки с репродуктивни проблеми.

23. Утвърждава сумата от 68 833 лева за финансиране дейността на обществения посредник, в т.ч. заплати, осигуровки и издръжка.

24. Дава съгласие за подпомагане разходите за погребения в размер на 80 000 лева на социално слаби граждани (самотни, без близки и роднини, бездомни, безпризорни, настанени в заведения за социални услуги и регистрирани в служби за социално подпомагане).
25. Приема  Общинската  културна  програма  в  размер на 615 700 лева.

26. Определя второстепенните  разпоредители с  бюджетни кредити.

27. Утвърждава бюджетите за 2015 година на второстепенните разпоредители.
28. Определя максималния размер на дълга, както следва:

28.1. максимален размер на общинския дълг към края на 2015 година – 15 618 362 лева.

29. Одобрява сумата от 35 000 лева за финансиране на проекти съгласно програма на Община Бургас за публично-частни партньорства за реализация на малки благоустройствени проекти.

30. На основание чл. 100, ал. 1, т. 4 от Закона за лечебните заведения одобрява сумата от 55 000 лева на Болница за белодробни болести.
31. На основание чл. 100, ал. 1, т. 4 от Закона за лечебните заведения одобрява сумата от 40 000 лева на Медицински   център 3 – Звено спортна медицина.

32. Одобрява сумата от 3 000 лева за подпомагане дейността на Областно управление „Пожарна безопасност и защита на населението”.
33. Одобрява сумата от 3 000 лева за подпомагане дейността на Специализирано полицейско управление Жандармерия.
34. Утвърждава сумата от 65 000 лева за Център за кожно-венерически заболявания.
35. На основание чл. 94, ал. 3 от Закона за публичните финанси утвърждава актуализираната бюджетна прогноза за периода   2016 - 2018 година.
36. Утвърждава на основание чл.94, ал.6 от Закона за публичните финанси тримесечно разпределение на Бюджет 2015 година.
37. Одобрява сумата от 1 500 000 лева за мостово финансиране и съфинансиране на проекти.

38. Одобрява сумата от 15 000 лева за финасиране на проекти на неправителствени организации съгласно Правилника за предоставяне на средства от общинския бюджет, приет на сесия на Общински съвет през месец февруари 2009 година (Протокол №18/19-26.02.2009 година).

39. Дава съгласие временният недостиг на средства по извънбюджетни сметки за финансиране на проекти по оперативните програми да се покрива от временен или безлихвен заем от бюджетни, извънбюджетни и набирателни сметки до възстановяването им от Управляващия орган.
40. На основание чл. 28, ал. 1 и чл. 41, ал. 1 от Закона за културното наследство, чл. 4, ал. 2 от Закона за закрила и развитие на културата дава съгласие да се промени статута на Регионална библиотека „Пейо Яворов” и Художествена галерия „Петко Задгорски”, както следва: 

· определят самостоятелно своите задачи и структура, съобразно предмета на дейността си;

· могат да извършват допълнителни дейности, включително и стопански, свързани с основните, като получените допълнителни средства остават в културния институт, който ги е реализирал;
41. Разходването на бюджетни средства (без целевите средства)

се осъществява при съблюдаване на приоритети:

41.1. разходите  за  делегираните  от    държавата  дейности    се

извършват до размера на предоставените трансфери и се използват по предназаначиние, като разходите за трудови възнаграждения и стипендии са приоритетни;
41.2. постъпилите собствени приходи се разходват в следната поредност: за трудови доходи; за разходи, свързани с дейности, за които се събират такси; за неотложни разходи – горива,              ел. енергия, отопление, вода и неотложни текущи ремонти;
42. Задължава ръководителите на бюджетни звена, финансирани от общинския бюджет да разработят конкретни мерки за изпълнение по приетия от Общински съвет бюджет.

